-Անչափահասների կողմից կատարվող հանցագործությունները հիմնականում չունեն խոր հակասոցիալական արմատներ, և այս առումով կարևոր է, որ կատարված հանցանքը հետագայում չդառնա նրանց կենսակերպին, նրանց արժեքներին բնորոշ երևույթ: Ազատազրկման դատապարտված անչափահասների հետ ողջ աշխատանքը հենց դրան է ուղղված: Անչափահասն հիմնարկում ստանում է հանրակրթություն, հնարավորություն ունի մասնակցելու մասնագիտական կրթության ծրագրերին, մշակութային ուսուցման դասընթացների և այլն: Իհարկե, բացի նշված հիմնական կրթական և մշակութային ծրագրերից, պարբերաբար իրականացվում են նաև միջոցառումներ, մարզական մրցաշարեր, համերգներ և այլն: Այս միջոցառումները բավական լավ հնարավորություն են նախ և առաջ մեկուսացման խնդիրը հնարավորինս նվազեցնելու առումով, որպեսզի անչափահասները կարողանան ներգրավված լինել հասարակական կյանքին, միևնույն ժամանակ նրանց տրվում է մասնագիտական խորհրդատվություն` կատարվում է հոգեբանական աշխատանք՝ նշածս արժեքները նրանց մեջ ամրապնդելու համար: